《拟古五首 其一》
宋代·何梦桂

木落不离根，菊槁不离枝。人怀父母心，岂愿生别离。

皇路謇幽蔽，民用婴百罹。南枝栖越鸟，忍逐北风飞。

北风藐万里，分此无回期。骨朽化为尘，魂魄将南归。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。